
Fülöpháza Község Önkormányzat

Képviselő-testületének

2023. november 2. napján
megtartott ülésén felvett
12. számú
J E G Y Z Ő K Ö N Y V E
71-76/2023. (XI.02.) képviselő-testületi határozatok
Fülöpháza,2023. november 2.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2023. szeptember 28. napján 15:00 órakor megtartott testületi ülésén.
Jelen vannak: 
Nagyné Balogh Csilla polgármester

Molnár Imre képviselő

Balogh József János képviselő

Juhász István alpolgármester

Dr. Pogány Károly László képviselő

Tanácskozási joggal meghívott:
Vincze Miklós jegyző

 Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn 
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 5 fő jelen van. Az előzetesen megküldött meghívó alapján a napirendet szavazásra bocsátotta.
Az ülés napirendje:
Napirend:

1.) A Helyi Választási Bizottság tagjainak megválasztása
Előadó: Vincze Miklós jegyző

2.) Társulási anyag:

A Kerekegyházi Bóbita Óvoda 2022/23. évi beszámolója és 2023/24. évi munkatervének tárgyalása

Előadó: Nagyné Balogh Csilla polgármester

3.) Beszámoló a lejárt határidejű határozatok végrehajtásáról és a legfontosabb eseményekről 

Előadó: Nagyné Balogh Csilla polgármester

4.) Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében

Előadó: Nagyné Balogh Csilla polgármester

5.) Egyebek

Felelős: Vincze Miklós jegyző
      Határidő: azonnal   
Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


71/2023. (XI.02.) Kt. NORMATÍV hat 

2023. november 2.-án megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2023. november 2-i ülésén az alábbi napirendet fogadja el:

             Napirend:

1.) A Helyi Választási Bizottság tagjainak megválasztása
Előadó: Vincze Miklós jegyző

2.) Társulási anyag:

A Kerekegyházi Bóbita Óvoda 2022/23. évi beszámolója és 2023/24. évi munkatervének tárgyalása

Előadó: Nagyné Balogh Csilla polgármester

3.) Beszámoló a lejárt határidejű határozatok végrehajtásáról és a legfontosabb eseményekről 

Előadó: Nagyné Balogh Csilla polgármester

4.) Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében

Előadó: Nagyné Balogh Csilla polgármester

5.) Egyebek

Felelős: Vincze Miklós jegyző
      Határidő: azonnal   

1. napirendi pont tárgyalása:

Helyi Választási Bizottság tagjainak megválasztása
Vincze Miklós jegyző: Az első napirendi pontunk a Helyi Választási Bizottság tagjainak a megválasztása. Javaslatunk szerint maradnak a régi bizottsági tagok, azok helyére kerül más, akik egészségügyi állapotuk, vagy nyugdíjazásuk okán már nem vállalták a feladatot. 

Nagyné Balogh Csilla polgármester: A bizottság tárgyalta? 
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a HVB tagjainak megválasztásáról szóló határozat-tervezetet, kérem, szavazzon!

A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:

72/2023. (XI. 02.) sz. Kt.

A Helyi Választási Bizottság tagjainak megválasztása

                    Határozat

Fülöpháza Község Önkormányzat Képviselő-testülete megtárgyalta a Helyi Választási Bizottság (HVB) tagjainak és póttagjainak megválasztásával kapcsolatos előterjesztést és a választási eljárásról szóló 2013. évi XXXVI. törvény 23. §-a alapján – a helyi választási iroda vezetőjének indítványa alapján – az alábbi választópolgárokat választja meg a fülöpházi Helyi Választási Bizottság tagjainak, illetve póttagjainak.

Tag:

Oláh József Tiborné

6042 Fülöpháza, Ady E. u. 2/A.

Tag:

Szántó György Jánosné
6042 Fülöpháza, Rákóczi u. 24.


Tag:

Baksa Henrietta

6042 Fülöpháza, Kossuth u. 1/C.

Tag:

Baksa János 


6042 Fülöpháza, Radnóti utca 4.

Tag:

Mészárosné Nagy Johanna
6042 Fülöpháza, II. körzet tanya 80.

Póttag: 
Szombatiné Ország Erzsébet
6042 Fülöpháza, Mező u. 22.

Póttag: 
Almási János


6042 Fülöpháza, II. körzet tanya 59.

Felelős: Vincze Miklós jegyző

Határidő: azonnal

Határozatról értesül: jegyző, és általa a HVI

· Irattár

2. napirendi pont tárgyalása:
Társulási anyag
A Kerekegyházi Bóbita Óvoda 2022/23. évi beszámolója és 2023/24. évi munkatervének tárgyalása

Nagyné Balogh Csilla polgármester: Egy észrevételt szeretnék tenni: Szombatiné Ország Erzsébet a beosztása szerint 40 órában van foglalkoztatva, de a munkaterv 51. oldalán 6 órás foglalkoztatás szerepel. 
Halcsikné Szabó Ágnes pü-i irodavezető: Jelezzük majd óvodavezető asszonynak az észrevételt. 

Nagyné Balogh Csilla polgármester: A bizottság tárgyalta? 
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:

73/2023. (XI. 02.) sz. Kt.

A Kerekegyházi Bóbita Óvoda 2022/23. évi beszámolója és 2023/24. évi munkatervének tárgyalása

Határozat
Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - A Kerekegyházi Bóbita Óvoda 2022/23. évi beszámolójáról és 2023/24. évi munkatervéről szóló előterjesztésében foglaltakat.
Felelős: Nagyné Balogh Csilla polgármester

Határidő: azonnal

3. napirendi pont tárgyalása:

Beszámoló a lejárt határidejű határozatok végrehajtásáról és a legfontosabb eseményekről 

Nagyné Balogh Csilla polgármester: A bizottság tárgyalta?

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!
	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:


74/2023. (XI.02.) sz. Kt:

Beszámoló a lejárt határidejű határozatok végrehajtásáról

Határozat 

Fülöpháza Község Önkormányzat Képviselő-testülete a 

35/2023. (IV.27.) sz. Kt
51/2023. (VI. 29.) sz. Kt

54/2023. (VI. 29.) sz. Kt

56/2023. (VII. 06.) sz. Kt

58/2023. (VII. 06.) sz. Kt

60/2023. (VIII.31.) sz. Kt
62/2023. (IX.28.) sz. Kt

68/2023. (IX.28.) sz. Kt

69/2023. (IX.28.) sz. Kt

70/2023.(IX.28.) sz. Kt

sz. határozatok végrehajtásáról és a legfontosabb eseményekről szóló beszámolót elfogadja.

Felelős: Nagyné Balogh Csilla polgármester

Határidő: azonnal

4. napirendi pont tárgyalása:

Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében

Nagyné Balogh Csilla polgármester:  Ismételten a nem közművel összegyűjtött háztartási szennyvíz begyűjtésére vonatkozóan kell pályázatot kiírnunk. A 2024. január 1-től hatályos szerződésünk szerint az óvoda és a hivatal esetében a folyékony hulladék szippantásának és szállításának díja: 6.480 Ft/m3 + Áfa + a Vízterhelési díj 19 Ft/m³ + Áfa. Az intézmények sajnos nem lakossági árszabásba esnek. Bízom benne, hogy a lakossági szennyvíz begyűjtését el fogja vállani a jelenlegi szolgáltató. 
A bizottság tárgyalta?
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:


75/2023. (XI. 02.) sz. Kt.:

Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében

Határozat

Fülöpháza Község Önkormányzat Képviselő-testülete pályázatot ír ki a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében. 

Egyben elfogadja az előterjesztés mellékletét képező pályázati dokumentációt, és felhatalmazza a polgármestert a pályázati eljárás lefolytatására.

Felelős: Nagyné Balogh Csilla polgármester

Határidő: azonnal
75/2023. (XI. 02.) sz. Kt határozat melléklete

                                               PÁLYÁZATI FELHÍVÁS

Fülöpháza Község Önkormányzata (6042 Fülöpháza, Kossuth u. 5.) pályázatot ír ki: 

közszolgáltatás végzésére Kerekegyháza település közigazgatási területén a nem közművel összegyűjtött háztartási szennyvíz a közszolgáltatásba bevont háztartások esetében évente legalább 1 alkalommal történő begyűjtésére és ártalmatlanító telepre elszállítására.

1.) Az ajánlatkérő neve: Fülöpháza Község Önkormányzata

címe: 6042 Fülöpháza, Kossuth u. 5.
telefonszáma: 76/377-182
fax száma: 76/377-182

e-mail címe: polghiv@fulophaza.hu 

         képviseli: Nagyné Balogh Csilla polgármester /továbbiakban: Önkormányzat/

Pályázati feltételek:

Ajánlattevőnek teljesítenie kell a vízgazdálkodásról szóló 1995. évi LVII. törvény IX/A. fejezetében (továbbiakban: Vgtv.), és a nem közművel összegyűjtött háztartási szennyvíz begyűjtésére vonatkozó közszolgáltatási tevékenység részletes szabályairól szóló 455//2013. (XI.29.) Kormányrendeletben (továbbiakban: Rendelet) előírt feltételeknek való megfelelést a közszolgáltatási szerződés megkötése érdekében. 

2.) A közszolgáltatás ellátása során kötelezően igénybe vehető szennyvíztisztító telep, mint leürítő hely: A BÁCSVÍZ Zrt. által üzemeltetett Szennyvíztisztító telep 6000 Kecskemét, Mindszenti krt. 36. 8360/2 hrsz. a létesítmény műszaki állapota megfelelő.

3.) A leürítő hely kapacitása: 48.000 m3/d, NKÖSZ fogadási kapacitás: 400 m3/d, amelyből Fülöpháza község részére rendelkezésre álló szabad kapacitás: 7 m3/d, az NKÖSZ fogadó kihasználtsága: 20 %-os.

4.) Az ajánlattevőnek legkésőbb a közszolgáltatás megkezdésekor rendelkeznie kell a közszolgáltatás ellátásához szükséges – legalább telefon alapú – ügyfélszolgálattal és ügyeleti rendszerrel.

5.) A közszolgáltatásba bevont terület települési, földrajzi és közlekedési jellemzői, a teljesítés helye: Fülöpháza község Bács-Kiskun megye északi részén a Duna-Tisza közi Homokhátságon, Kecskeméttől nyugatra 22 km távolságban helyezkedik el. Megközelíthető az 52. számú főközlekedési útról.

5.1)
 Az érintett terület lakosságának száma: 884 fő

5.2)
A közszolgáltatást igénybe vevő gazdálkodó szervezetek száma: 6 

5.3)
A nem közművel összegyűjtött háztartási szennyvíz várható mennyisége: 1250 m3/év

5.4)
Vízjogi hatósági engedély főbb előírásai: Üzemeltető BÁCSVÍZ Zrt (székhely: 6000 Kecskemét, Izsáki út 13.) Vízjogi üzemeltetési engedély száma: Csongrád Megyei Katasztrófavédelmi Igazgatóság Igazgató-helyettesi Szervezet Katasztrófavédelmi Hatósági Osztály, Vizikönyvi szám: I/637; TVH-16204-32-6/2019. számon, engedély hatálya: 2024. április 30. napja. Ajánlatkérő jelen pályázati kiíráshoz mellékeli a vonatkozó engedélyeket, azok a kiírás elválaszthatatlan mellékleteit képezik.

6.) A közszolgáltatással kapcsolatos korábban szerzett tapasztalatok általános ismertetése és a közszolgáltatás fejlesztésére vonatkozó elképzelések bemutatása: Fülöpháza településen a szennyvízcsatorna hálózat nincs kiépítve, így a település közigazgatási területén mind a belterületi, mind a külterületi lakosok igénybe veszik a közszolgáltatást. A belterületi lakóingatlanok száma: 185 db, a belterületi lakosság lélekszáma 433 fő külterületi lakóingatlanok száma 265 db, a külterületi lakosság lélekszáma: 451 fő. Az Önkormányzat EU-s támogatás igénybe vételével – a lakosság közteherviselési képességének figyelembe vételével – a későbbiekben tervezi a belterületi szennyvízcsatorna hálózat kiépítését. Ezen fejlesztés várhatóan nem befolyásolja jelen szerződéses időtartamban a közszolgáltatás biztosítását.

7.) Közszolgáltatás megkezdésének tervezett időpontja: 2024 január 1. napja

8.) Közszolgáltatás ellátásának tervezett időtartama: 3 év

9.) A járművek, gépek, berendezések és eszközök szükséges mennyisége és a közszolgáltatás teljesítése szempontjából azok lényeges műszaki és technológiai tulajdonságai: ajánlattevő rendelkezzen legalább 1 db, a szolgáltatás ellátásához szükséges, érvényes forgalmi engedéllyel ellátott gépjárművel; legalább 1 db edénnyel és 1 db kézi szerszámmal, amely a tevékenység gyakorlása során esetlegesen keletkező környezeti károk azonnali beavatkozást igénylő elhárításához szükséges; legalább 1 fő szennyvíz-szállító gépjármű vezetésére megfelelő engedéllyel rendelkező gépjárművezetővel
10.) A közös ajánlatot benyújtó ajánlattevőknek meg kell jelölniük maguk közül azt a vállalkozást, amelyet – nyertességük esetén – a települési önkormányzat közszolgáltatónak minősít.

11.) 
A Rendelet 4. § (1) bekezdése alapján: a közszolgáltatási feladatok ellátására ajánlatot tevőnek legkésőbb a közszolgáltatás megkezdésének időpontjában rendelkeznie kell: 

a. a közszolgáltatás ellátásához szükséges, hatósági engedéllyel rendelkező járművekkel, gépekkel, berendezésekkel és eszközökkel; 

b. olyan, a tulajdonában, kezelésében vagy hatályos szerződéssel a bérleményében lévő, hatóságilag engedélyezett telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, valamint azok tisztítására, fertőtlenítésére engedéllyel rendelkező vállalkozással kötött szerződéssel; 

c. olyan felszerelésekkel és eszközökkel, amelyek a közszolgáltatás ellátása során esetlegesen keletkező környezeti károk azonnali beavatkozást igénylő elhárításához szükségesek; 

d. a közszolgáltatás ellátásához szükséges létszámú - köztisztasági munkagép- és járműkezelő településtisztasági szippantógép-kezelő szakképesítéssel rendelkező - szakemberrel; továbbá 

e. a nyilvántartási, információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel. 

12.)
A Rendelet 4. § (2) bekezdése alapján: több ajánlattevő közös ajánlattétele esetén a közös ajánlatot benyújtó ajánlattevőknek szerződésben kell rögzíteniük, valamint azt az ajánlatukhoz csatolniuk kell: 

a. az együttműködésük részletes szabályait, feltételeit és biztosítékait, 

b. a képviseletükben eljáró vállalkozás megnevezését és képviseleti meghatalmazását, valamint 

c. az ajánlat tárgyát képező közszolgáltatási tevékenységek egymás közötti megosztását. 

13.) 
A Rendelet 5. §-a alapján: az ajánlattevő ajánlatának - adatokkal és leírásokkal alátámasztott módon - tartalmaznia kell: 

a. a közszolgáltatás ellátásának módjára és szervezésére, 

b. a közszolgáltatás teljesítése során alkalmazni tervezett járművekre, gépekre, felszerelésekre, eszközökre, berendezésekre, 

c. a közszolgáltatás teljesítéséhez alkalmazni tervezett módszerekre, technológiákra és eljárásokra, 

d. a közszolgáltatással összefüggő fejlesztések elvégzésére, 

e. a közszolgáltatás körébe tartozó tevékenységek belső ellenőrzésének rendjére, 

f. a fogyasztói érdekek érvényesülésének és védelmének biztosítékaira és módszereire, 

g. a közszolgáltatás finanszírozásának feltételeire, módjára és a közszolgáltatás díjának meghatározására, valamint beszedésének módjára, 

h. az ügyfélszolgálati és tájékoztatási, valamint a nyilvántartási, adatkezelési és adatszolgáltatási rendszer működtetésére, valamint 

i. a közszolgáltatás végzéséhez rendelkezésre álló szakemberek létszámára 

vonatkozó javaslatot.

14.)
A Rendelet 10. §-a alapján: Közszolgáltatást gazdasági társaság, egyéni vállalkozó vagy egyéni cég akkor végezhet, ha 

a. rendelkezik a környezetbiztonságra, illetve a havária elhárítására vonatkozó - a felügyeletet ellátó hatóság által jóváhagyott - tervvel és 

b. a felügyeletet ellátó hatóságnál a közszolgáltatót bejelentették. 

15.)
Ajánlattevőnek ajánlatában meg kell adnia a díjjavaslatát, mint az ellenszolgáltatás összegét a Rendelet 14.-17. §-aiban, valamint a Vgtv. 44/D. § (1)-(7) bekezdéseiben foglaltak alapján. Ajánlatkérő felhívja ajánlattevő figyelmét arra, hogy Fülöpháza község nem a Nemzeti Települési Szennyvízelvezetési és -tisztítási Megvalósítási Programról szóló kormányrendelet hatálya alá tartozó település, így a Vgtv. 44/D. § (4)-(5) bekezdései alapján egytényezős díjat (ürítési díj) kell alkalmazni. A BÁCSVÍZ Zrt. adatszolgáltatása alapján a kecskeméti szennyvíztisztító telepre beszállított szennyvíz tisztítási-ártalmatlanítási díja: nettó 422 Ft/m3 + a vízterhelési díj: 19 Ft/m3, amelynek figyelembe vételével kell az ajánlattevőnek meghatároznia az az ürítési díjat. Az ellenszolgáltatás megfizetésére a szolgáltatást igénybe vevő lakosság kötelezett, közvetlenül a szolgáltató részére. Az ajánlatkérő felhívja ajánlattevő figyelmét, hogy díjjavaslatát a szippantott szennyvízre vonatkozó rezsicsökkentésről, valamint egyes törvényeknek a további rezsicsökkentéssel összefüggő módosításáról szóló 2013. évi CXIV. törvényben foglaltak alapján adja meg.

16.) 
Ajánlattevőnek ajánlatában nyilatkoznia kell:
a. jelen pályázati felhívás elválaszthatatlan mellékletét képező közszolgáltatási szerződés-tervezetben foglaltak elfogadásáról,

b. jelen pályázati felhívás elválaszthatatlan mellékletét képező Fülöpháza Község Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló 16/2014. (XI.28.) önkormányzati rendeletben foglaltak elfogadásáról;

c. a vállalkozás nem áll végelszámolás alatt, ellene csőd, illetve felszámolási eljárás nincs folyamatban;

d. a tevékenységével összefüggésben a megelőző két évben jogerős bírósági határozatban megállapított jogszabálysértést nem követett el;

e. a pályázó a pályázati kiírásban foglalt feltételeket elfogadja és ajánlatát az eredményhirdetés időpontját követő legalább 30 napig fenntartja;

f. nyertessége esetén a pályázati kiírásnak és az elfogadott pályázatának megfelelő közszolgáltatási szerződést az eredményhirdetés napját követő legfeljebb 15 napon belül aláírja; 

g. nyertessége esetén a közszolgáltatáson kívüli tevékenységei nem veszélyeztetik a közszolgáltatási szerződésben vállalt kötelezettségeinek teljesítését;

h. nem áll végelszámolás alatt, ellene csőd-, illetve felszámolási eljárás nincs folyamatban;

i. vállalja a közszolgáltatás ellátásához szükséges ügyfélszolgálat létrehozását, ügyeleti rendszer működtetését, (annak helye és elérhetőségének megjelölése).

17.) 
Ajánlattevőnek ajánlatához be kell csatolnia: 30 napnál nem régebbi cégkivonatának másolatát. (Egyéni vállalkozó esetében vállalkozói igazolványának másolatát)

18.)
Ajánlattevő alkalmatlan, ha: 

a. nem rendelkezik az előírásoknak megfelelő, érvényes környezetvédelmi hatósági engedéllyel, vagy hatósági nyilvántartásba vétellel;

b. nem rendelkezik az előírásoknak megfelelő telephellyel, illetőleg nem jogosult ilyen telephely használatára;

c. nem rendelkezik legalább 1 db, a szolgáltatás ellátásához szükséges, érvényes forgalmi engedéllyel ellátott gépjárművel;

d. nem rendelkezik legalább 1 db edénnyel és 1 db kézi szerszámmal, amely a tevékenység gyakorlása során esetlegesen keletkező környezeti károk azonnali beavatkozást igénylő elhárításához szükséges;

e. nem rendelkezik legalább 1 fő szennyvíz-szállító gépjármű vezetésére megfelelő engedéllyel rendelkező gépjárművezetővel,

f. nem rendelkezik nyilvántartási információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel, illetve legalább papíralapú nyilvántartás vezetéséhez szükséges feltételekkel.

Ajánlattevőnek alkalmassága igazolására a fenti dokumentumokat, nyilatkozatokat be kell csatolnia.

19)
Ajánlatok benyújtása és bontása:

a. Az ajánlatot zárt borítékban egy eredeti példányban kell beadni, vagy beküldeni „Nem közművel összegyűjtött háztartási szennyvíz begyűjtése és ártalommentes elhelyezése ajánlat" megnevezéssel, valamint az ajánlattevő nevének és címének a borítékon történő megjelölésével. 

b. Az ajánlat benyújtásának nyelve: magyar. 

c. Az ajánlatok benyújtásának helye és határideje: 2023. november 28. kedd 10.00 óra. Kerekegyházi Közös Önkormányzati Hivatal Fülöpházi Kirendeltség 6042 Fülöpháza, Kossuth u. 5., személyesen, vagy postai úton. A postán feladott ajánlatokat az ajánlatkérő csak akkor tekinti határidőn belül benyújtottnak, ha annak kézhezvételére az ajánlattételi határidőig sor kerül. Az ajánlat, illetve az azzal kapcsolatos postai küldemények elvesztéséből és/vagy késedelmes beérkezéséből eredő kockázat az ajánlattevőt terheli.

d. Az ajánlatok bontására 2023. november 28. kedd 10.00 óra. Kerekegyházi Közös Önkormányzati Hivatal Fülöpházi Kirendeltség 6042 Fülöpháza, Kossuth u. 5. Tanácsteremben kerül sor, melyre ajánlatkérő ajánlattevőket ezúton tisztelettel meghívja. 

20) 
Hiánypótlás: Ajánlatkérő ajánlattevőnek egy alkalommal, teljes körben hiánypótlási lehetőséget biztosít.

21) 
Ajánlatok elbírálása: Az ajánlatok elbírálásáról szóló döntést Fülöpháza Község Önkormányzata Képviselő-testülete hozza meg a Vgtv. 44/F. §. (3) bekezdés c) pontja alapján 2023. december 15. napjáig.

22.) 
Annak meghatározása, hogy az eljárásban lehet-e tárgyalni, vagy a benyújtott ajánlatokat tárgyalás nélkül bírálják el: az ajánlatokat, ajánlatkérő tárgyalás nélkül bírálja el.

23.)
Ajánlattevő tehet-e több változatú (alternatív) ajánlatot, vagy részajánlatot: nem

24.) Bírálati szempont: a legalacsonyabb összegű ellenszolgáltatás.

25.) Az ajánlattevő nem igényelhet térítést az ajánlatkérőtől az ajánlat kidolgozásáért, és az ajánlattétellel kapcsolatban más jogcímen sem terjeszthet elő követelést, abban az esetben sem, ha az ajánlatkérő bármilyen okból eredménytelenné nyilvánította az eljárást.

26.) Az ajánlattevők kizárólag írásban kiegészítő tájékoztatást kérhetnek az alábbi címen: Vincze Miklós jegyző, (6041 Kerekegyháza, Fő u.47/a; e-mail: vincze.miklos@kerekegyhaza.hu) az ajánlattételi határidő lejárta előtt legkésőbb 6 nappal, melyre az ajánlatkérőnek az ajánlattételi határidő lejárta előtt legkésőbb 4 nappal kell a kiegészítő tájékoztatást megadni. 

27.) Az ajánlattevő az ajánlatában – kifejezetten és elkülönített módon, mellékletben – közölt üzleti titok nyilvánosságra hozatalát megtilthatja, azonban az ajánlattevő nevének, székhelyének (lakóhelyének), az általa kért ellenszolgáltatásnak és a teljesítési határidőnek, valamint az olyan információnak, amely a pontozásnál szerepet játszik, a nyilvánosságra hozatalát nem tilthatja meg.

28.) Az ajánlatkérő az eljárás nyertesének visszalépése esetén az eljárás eredményének kihirdetésekor a következő legkedvezőbb ajánlatot tevőnek minősített szervezettel köti meg a szerződést.
29.)
Ajánlatkérő fenntartja a jogot a beszerzési eljárás indokolás nélküli eredménytelenné nyilvánítására, visszavonására és módosítására 
Fülöpháza, 2023. november 6.

                                                                                        Nagyné Balogh Csilla

                                                                                            polgármester
KÖZSZOLGÁLTATÁSI SZERZŐDÉS

a nem közművel összegyűjtött háztartási szennyvíz begyűjtésére vonatkozó közszolgáltatás biztosítására

Amely létrejött egyrészről:


Név: Fülöpháza Község Önkormányzata
Székhely: 6042 Fülöpháza, Kossuth u. 5.

Statisztikai törzsszám: 15724674-8411-321-03 

Adószáma: 15724674-2-03

Bankszámlasz: OTP Bank 11732002-15338198

Képviseli: Nagyné Balogh Csilla – polgármester, 


a továbbiakban: Önkormányzat

Másrészről:


Név: 

Székhely: 

Bankszámlasz: 

Cégjegyz. sz: 

Adószáma: 

Hulladékkezelési engedély sz: 

Telephely engedély sz: 

KTJ sz: 

KÜJ sz: 

Képviseli: 

a továbbiakban: ………………..., mint Közszolgáltató

együttesen: Szerződő felek között az alábbi feltételekkel:

1. Előzmények 

1.1.  A vízgazdálkodásról szóló 1995. évi LVII. törvény (a továbbiakban: Vgtv.) 4. § (2) bekezdés d) pontja alapján az Önkormányzat - a vízgazdálkodási tevékenységek, mint közfeladatok (közszolgáltatások) körében - köteles gondoskodni a településen található szennyvízbekötés nélküli ingatlanok esetében a nem közművel összegyűjtött háztartási szennyvíz begyűjtésének szervezéséről és ellenőrzéséről.

1.2. Szerződő felek megállapítják, hogy a Közszolgáltató alkalmas a nem közművel összegyűjtött háztartási szennyvíz begyűjtésére irányuló közszolgáltatás ellátására.

1.3. Szerződő felek megállapítják, hogy a Vgtv. szerinti kötelező közfeladat ellátására irányuló közszolgáltatási szerződés megkötése érdekében pályázati eljárási folytatott le, amely eljárást a Közszolgáltató nyert meg. Az eljárást lezáró döntést Fülöpháza Község Önkormányzata Képviselő-testülete  …./2023. (…..) sz. képviselő-testületi határozatával hozta meg a Vgtv. 44/F. §. (3) bekezdés c) pontja, és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, a veszélyhelyzet kihirdetéséről szóló 478/2020. (XI. 03.) Korm. rendeletben foglaltak alapján, valamint köti meg jelen közszolgáltatási szerződést a Közszolgáltató részére biztosítva a közszolgáltatás ellátásához a kizárólagos jogot.
2. A Szerződéskötés célja

A szerződéskötés célja, hogy a közszolgáltatási szerződés a Vgtv., Fülöpháza Község Önkormányzata Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló önkormányzati rendelete (a továbbiakban: Önkormányzati Rendelet) és a nem közművel összegyűjtött háztartási szennyvíz begyűjtésére vonatkozó más jogszabályok rendelkezéseinek megfelelően biztosítsa Fülöpháza közigazgatási területén a nem közművel összegyűjtött háztartási szennyvíz begyűjtésére vonatkozó közszolgáltatás teljes körű, jogszabályoknak megfelelő ellátását.

3. A szerződés tartalma, hatálya

3.1. Az Önkormányzat a Közszolgáltatót megbízza a település közigazgatási területén az ingatlanon keletkező, nem közművel összegyűjtött háztartási szennyvíz (a továbbiakban szennyvíz) ideiglenes tárolására szolgáló gyűjtőhelyről történő begyűjtésével, továbbá a szennyvíznek ártalmatlanítás céljából történő rendszeres elszállításával, továbbá a begyűjtött és elszállított szennyvíz ártalmatlanítása céljából a kijelölt ártalmatlanító telepen történő elhelyezésével (a továbbiakban: közszolgáltatás)

3.2. Közszolgáltató vállalja, hogy a közszolgáltatást folyamatosan, teljes körűen, a hatályban lévő jogszabályi előírások maradéktalan betartása mellett teljesíti, a közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítása, valamint a szükséges létszámú és képzettségű szakember alkalmazása mellett.

3.3. A Szerződő felek jelen közszolgáltatási szerződést 3 évre, 2024. január 1-től 2026. december 31-ig terjedő időre kötik meg.

3.4. Szerződő felek megállapodnak abban, hogy a közszolgáltatás teljesítéséhez Közszolgáltató alvállalkozókat foglalkoztathat. Az alvállalkozókkal a Közszolgáltató megállapodást köt a szennyvíz begyűjtésére és szállítására. A megállapodás részletesen szabályozza a közreműködők által beszállítandó szennyvíz összetételével kapcsolatos - külön jogszabályokban meghatározott - előírásokat, az általuk ellátandó feladatokat, valamint a rájuk vonatkozó, betartandó környezetvédelmi és technológiai előírásokat. A Közszolgáltató az alvállalkozók által ellátott tevékenységért teljes körű felelősséget vállal. A Közszolgáltató és az általa megbízott alvállalkozó között esetlegesen felmerülő vitás kérdés nem veszélyeztetheti a Közszolgáltatónak jelen szerződéssel vállalt kötelezettségeinek teljesítését.

3.5. Az Önkormányzat a szennyvizet fogadó létesítményként a BÁCSVÍZ Zrt (székhely: 6000 Kecskemét, Izsáki út 13.) által üzemeltetett 6000 Kecskemét, Mindszenti krt. 36. szám alatti települési szennyvíztisztító telep szennyvízfogadó műtárgyát jelöli ki. Vízjogi üzemeltetési engedély száma: Csongrád Megyei Katasztrófavédelmi Igazgatóság Igazgató-helyettesi Szervezet Katasztrófavédelmi Hatósági Osztály, Vizikönyvi szám: I/637; TVH-16204-32-6/2019. számon, engedély hatálya: 2024. április 30. napja.

4. A Közszolgáltató kötelezettségei és jogosultságai

4.1. Kötelezettséget vállal a Közszolgáltató arra, hogy jelen megállapodásban nevesített közszolgáltatás ellátásához, és biztonságosan bővíthető teljesítéséhez szükséges fejlesztéseket, beruházásokat és karbantartásokat a saját költségén haladéktalanul elvégzi, amelynek – az adott közszolgáltatásra vetített – költségeit a jogszabályban meghatározott módon a közszolgáltatási díjban érvényesítheti.

4.2. A közszolgáltatás során a szennyvíz gyűjtését, szállítását a Közszolgáltató elfolyás és környezetszennyezés nélkül, az e célra engedélyezett zárt gyűjtőtartályban végzi – alvállalkozók esetében végezteti – a közterületek szennyezése nélkül. A gyűjtést, szállítást végző járművön fel kell tüntetni az üzemeltető nevét, címét.

4.3. A Közszolgáltató köteles az ingatlantulajdonos bejelentésétől számított legfeljebb 72 órán belül a vele egyeztetett időpontban a szolgáltatást elvégezni. 

Az elmulasztott elszállítást:

· ha az a Közszolgáltató hibájából nem történt meg 24 órán belül,

· ha az a Közszolgáltatótól független, kívül álló okok miatt történt, 48 órán belül, vagy a rajta kívül álló okok megszűnése után azonnal köteles pótolni. 

Az elmulasztott elszállítás pótlásának időpontjáról a Közszolgáltató az ingatlantulajdonost külön értesíti.

4.4. A Közszolgáltató kötelezettséget vállal arra, hogy közszolgáltatási tevékenysége keretében a szennyvizet kizárólag a 3.5 pontban kijelölt átadási helyen helyezi el, a települési szennyvíztisztító telep szennyvízfogadó műtárgyában. 

4.5. Közszolgáltató az ártalmatlanítás céljából beszállított szennyvízről nyilvántartást vezet, amely tartalmazza a szennyvíz:

· mennyiségét,

· minőségét,

· származási helyét.

4.6. A Közszolgáltató a közszolgáltatás ellenértékeként jogosult a szolgáltatást igénybe vevő megrendelőktől számla kibocsájtása ellenében az Önkormányzati Rendeletben meghatározott közszolgáltatási díj közvetlen beszedésére, amely egytényezős díjat a Közszolgáltató javaslata alapján a Képviselő-testület fogad el és az Önkormányzati Rendeletben hirdet ki. A díj mértékét jelen szerződés 1. sz. melléklete tartalmazza. Közszolgáltató a közszolgáltatási díjból származó bevételével nem fedezett költségei fedezetére az Önkormányzattól megtérítésre, kompenzációra nem jogosult.

4.7. A Vgtv. 44/E. § (1) bekezdése alapján a Közszolgáltató részére a szolgáltatást igénybe vevő által meg nem fizetett díj, mint díjhátralék – a behajtás egyéb költségeivel együtt – adók módjára behajtandó köztartozásnak minősül. A díjhátralék behajtásáról a Közszolgáltató értesítése alapján a jegyző intézkedik a Vgtv. 44/E. § (2)-(6) bekezdéseiben szabályozott eljárási rend szerint.

4.8. Közszolgáltató tudomással bír arról, hogy a jelen szerződés aláírásakor az Önkormányzati Rendeletben alkalmazott díjkedvezmények, mentességek az Önkormányzattól igényelheti részletes elszámolás alapján. 

4.9. A Közszolgáltató kötelezettséget vállal arra, hogy a közszolgáltatás kereteibe nem tartozó más szolgáltatásai költségeit, elszámolását és díját szigorúan elkülöníti és ezeket a költségeket a közszolgáltatás díjából részben sem finanszírozza.

4.10. A Közszolgáltató köteles a közszolgáltatói tevékenységéről évente részletes költségelszámolást készíteni (a továbbiakban: költségelszámolás), és azt a tárgyévet követő év március 1-ig az Önkormányzatnak benyújtani. A költségelszámolásban a Közszolgáltató bemutatja 

· - a tárgyévben, az azt megelőző évben elszállított valamint a következő évben várható háztartási szennyvíz mennyiségét,

· - a Közszolgáltató hatékony működéséhez szükséges folyamatos ráfordítások tárgyévi és azt követő évben várható alakulását, ezen belül a begyűjtés költségeit,

· - a közszolgáltatás fejleszthető fenntartása érdekében szükséges felújításokat, karbantartásokat és azok költségeit,

· - a közszolgáltatás ellátásához szükséges tervezett beruházásokat és azok költségeit.

4.11. A Közszolgáltató a költségelszámolás részeként javaslatot tehet a közszolgáltatás díjának módosítására. 

4.12. Közszolgáltató a közszolgáltatás részeként - telefonos - ügyfélszolgálati tevékenységet biztosít a közszolgáltatás megrendelői, igénybe vevői számára. Az ügyfélszolgálati tevékenység során a megrendeléseket, kifogásokat, panaszokat a hatályos jogszabályi rendelkezések szerint kell kezelni. A közszolgáltatással kapcsolatos panaszokról, kifogásokról, azok kezeléséről és megoldásáról a Közszolgáltató az Önkormányzatot a 4.10. pont szerinti költségelszámolással egyidejűleg, de külön beszámoló keretében tájékoztatja.

5. Az Önkormányzat kötelezettségei és jogosultságai

5.1. Az Önkormányzat kötelezettséget vállal arra, hogy a jelen megállapodásban nevesített közszolgáltatás hatékony és folyamatos ellátásához a Közszolgáltató számára szükséges információkat megadja, továbbá elősegíti a közszolgáltatás körébe tartozó és a településen folyó egyéb vízgazdálkodási és hulladékgazdálkodási tevékenységek összehangolását. 

5.2. Az Önkormányzat az esetlegesen hozzá érkező panaszokat, kifogásokat haladéktalanul továbbítja a Közszolgáltató felé. Az ilyen jellegű panaszok, kifogások kivizsgálásáról, a megtett intézkedésekről Közszolgáltató 30 napon belül tájékoztatja az Önkormányzatot.

6. A Közszolgáltatási szerződés módosítása és megszűnése

6.1. Szerződő felek a jelen szerződés teljesítése érdekében egymással kötelesek együttműködni és a szerződés rendelkezéseinek teljesülése érdekében minden szükséges jognyilatkozatot, hozzájárulást stb. a másik fél felkérése esetén haladéktalanul megadni. A szerződéssel kapcsolatos jognyilatkozatok érvényességéhez a nyilatkozat írásba foglalása szükséges.

6.2. Jelen szerződést az Önkormányzat és a Közszolgáltató egybehangzó akarattal, közös megegyezéssel – kizárólag a jogszabályban meg nem határozott tartalmi elemeit – módosíthatják.

6.3. Jelen közszolgáltatási szerződés megszűnik az alábbi esetekben:

· a 3.3. pontban meghatározott időtartam lejártával, 

· a Közszolgáltató jogutód nélküli megszűnésével,

· elállással, ha teljesítés még nem kezdődött meg,

· felmondással.

6.4. Az Önkormányzat és a Közszolgáltató a Közszolgáltatási szerződést csak a Vgtv.-ben meghatározott esetekben mondhatja fel. A felmondási idő 6 hónap.

7. Záró rendelkezések

7.1. Szerződő felek a jelen szerződésből származó jogvitáikat elsősorban békés úton kísérlik meg rendezni. Amennyiben a jogvita rendezése békés úton nem érhető el, úgy a Felek jelen szerződésből származó bármilyen vitájuk elintézésére - hatáskörtől függően - a Kecskeméti Járásbíróság vagy a Kecskeméti Törvényszék kizárólagos illetékességét kötik ki.

7.2. A szerződésben nem szabályozott kérdésekre a Ptk., a Vgtv., az Önkormányzati Rendelet és a nem közművel összegyűjtött háztartási szennyvíz begyűjtésére vonatkozó más jogszabályok rendelkezéseit kell alkalmazni.
Felek a szerződést elolvasás után, valamint akaratukkal mindenben megegyezőt írták alá.

Fülöpháza, 2023. december  …..

	……………………………………………..
	……………………………………………..

	Nagyné Balogh Csilla

polgármester
	Közszolgáltató

vezető tisztségviselő


1. melléklet 
A nem közművel összegyűjtött háztartási szennyvíz begyűjtésére vonatkozó közszolgáltatás legmagasabb díja

	
	A
	B*

	
	ürítési díj
	· lakossági csatornázatlan:




* A díjak az általános forgalmi adó összegét nem tartalmazzák.

5. napirendi pont tárgyalása:

Egyebek
5/a. Bácsvíz Zrt. –Petőfi és Radnóti utca kereszteződésében Havaria jellegű felújítási munka, csomópont rekonstrukció
Nagyné Balogh Csilla polgármester: A Bácsvíz Zrt-től bruttó 3.041.788 Ft összegű helyreállítási számlát kaptunk. A tartalék terhére kell majd kiegyenlítenünk. 
Nagyné Balogh Csilla polgármester: Aki elfogadja a felújítás költségét, kérem, szavazzon!

	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:


76/2023. (XI. 02.) sz. Kt.

Havária jellegű felújítási munka jóváhagyása-csomópont rekonstrukció

Határozat
1./ Fülöpháza Község Önkormányzat Képviselő-testülete jóváhagyja az önkormányzati közművagyont érintő, 2023.07.09. hónap időszakban felmerült csomópont rekonstrukció havária jellegű felújítási munka elkészültének igazolását nettó 2.395.109 Ft + ÁFA összegben. A Képviselő-testület kötelezettséget vállal a bruttó 3.041.788 Ft összegű kiadási előirányzat biztosítására a 2023. évi költségvetésében. A kiadás fedezete a tartalék.

Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy a soron következő költségvetési rendelet módosításakor a fenti döntést vegye figyelembe.

Felelős: Vincze Miklós jegyző

Határidő: értelemszerűen

A határozatról értesül: - Vincze Miklós jegyző, és általa:






    - Pénzügyi iroda

5/b. Kossuth utca 1/B. szám alatti önkormányzati tulajdonú lakás nyílászáró cseréjének kérelme
Nagyné Balogh Csilla polgármester: Nagy Zoltántól, a lakás bérlőjétől érkezett kérelem. A bejárati ajtót nem lehet bezárni, az ablak is szét van rohadva. Két kis gyermekük van. Kötelesek vagyunk a cseréről gondoskodni. Használtan nézett nyílászárókat, a beépítésüket vállalja. A beszerzési árat kéri a bérleti díjból levonni. Egy évre szól a szerződése, így a visszatérítés garantált. A Kossuth utca 1/C. szám alatti lakás bérlője is nyújtott be kérelmet. Baksa Henrietta szeretné az ingatlant megvásárolni, továbbá a villanyvezetékek cseréjének szükségességét is jelezte. Erre az árajánlat kérés jelenleg folyamatban van. A következő ülésen javaslom tárgyalni a kérelmeket, amikor minden árajánlat rendelkezésre áll. 
5/c. Aktuális pályázatokról beszámoló
Nagyné Balogh Csilla polgármester: A megyénél egyeztettem a projektmenedzserrel.  A kamera rendszer telepítésére 42 millió forintos keretünk van. Ebben a buszmegállók napelemes megvilágítása is benne van. Javasolta a megye a projekt előkészítésének a megkezdését. Fókuszcsoportos egyeztetéseket kell tartanunk, melyre a frekventált helyeken élő lakosságot hívnánk meg, hová kerüljenek a kamerák telepítésre. E szerint kell a helyszínrajzokat előkészíteni. Nagyon hiányzik a kamerarendszer. A kiépített kamerarendszer megkönnyítené a rendőrség munkáját is. 
Halcsikné Szabó Ágnes pü-i irodavezető: Még nem láttuk a pályázati kiírást, az biztosan pontosan tartalmazni fogja a követelményeket. 

Buszmegállónként lehet, hogy elegendő 1 napelemes lámpa is. 
Nagyné Balogh Csilla polgármester: Ezért kell a lakossággal a fókuszcsoportos megbeszélés. A sűrűn használt buszmegállók száma 8-10 között van. 
A Művelődési Ház esetében a napelemes beruházás folyamatban van, ill. a Kossuth utcai lámpák LED megvilágításra lesznek kicserélve, plusz 4 darab lámpatest is lesz telepítve, ez még belefért a keretünkbe. 

Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 16:00 órakor bezárta.
Kmf.
       Nagyné Balogh Csilla






Vincze Miklós


polgármester

